บัวหลวงขายหุ้นกู้อีซี่บายดอกสูง
ธนาคารกรุงเทพ จัดจำหน่ายหุ้นกู้มีประกัน “อีซี่บาย” ดอกเบี้ยหุ้นกู้สูงสุด 6%
9 ธ.ค. 2554

ธนาคารกรุงเทพ จัดจำหน่ายหุ้นกู้มีประกัน “อีซี่บาย” ดอกเบี้ยหุ้นกู้สูงสุด 6% 
ธนาคารกรุงเทพ เตรียมจัดจำหน่ายหุ้นกู้มีประกัน ‘อีซี่บาย’ แก่นักลงทุนทั่วไป ผ่านสาขาทั่วประเทศ ระหว่างวันที่ 1922 ธันวาคม 2554 โดยเป็นหุ้นกู้ที่ได้รับการจัดอันดับเครดิต ‘BBB+’ จากทริสเรทติ้ง และมีอายุ 24 ปี อัตราดอกเบี้ย 5.25-6.00% ต่อปี กำหนดจ่ายดอกเบี้ยทุก 3 เดือน
นายสุรพันธ์ ปูรณคุปต์ ผู้จัดการ ฝ่ายทุนธนกิจ สายวาณิชธนกิจ ธนาคารกรุงเทพ เปิดเผยว่า ธนาคารกรุงเทพจะเปิดรับจองซื้อหุ้นกู้มีประกันประเภทไม่ด้อยสิทธิ ของบริษัท อีซี่ บาย แก่นักลงทุนทั่วไป มูลค่ารวมไม่เกิน 1,500 ล้านบาท ราคาหน่วยละ 1,000 บาท กำหนดจองซื้อขั้นต่ำ 1 แสนบาทต่อชุด 
หุ้นกู้แบ่งออกเป็น 3 ชุด ประกอบด้วย ชุดที่ 1 อายุ 2 ปี อัตราดอกเบี้ย 5.25% ต่อปี 
ชุดที่ 2 อายุ 3 ปี อัตราดอกเบี้ย 5.5% ต่อปี และชุดที่ 3 อายุ 4 ปี อัตราดอกเบี้ย 6% ต่อปี กำหนดจ่ายดอกเบี้ยทุก 3 เดือน 
หุ้นกู้ดังกล่าวได้รับการจัดอันดับความน่าเชื่อถือจากบริษัท ทริสเรทติ้ง ในระดับ BBB+ และได้รับการค้ำประกันโดย ACOM ซึ่งเป็นบริษัทสินเชื่อส่วนบุคคลยักษ์ใหญ่ของญี่ปุ่น 
หุ้นกู้ชุดนี้นับเป็นอีกทางเลือกหนึ่งของนักลงทุนที่จะมีโอกาสเลือกลงทุนในตราสารหนี้ซึ่งให้ผลตอบแทนที่น่าสนใจ โดยจะเสนอขายระหว่างวันที่ 19-22 ธ.ค. 2554 ผ่านธนาคารกรุงเทพ ทุกสาขาทั่วประเทศ (ยกเว้นสาขาไมโคร) 
ทั้งนี้ มีธนาคารธนชาตและบริษัทหลักทรัพย์ โนมูระ พัฒนสิน เป็นผู้จัดจำหน่ายร่วมผ่านสาขาทั่วประเทศเช่นกัน
นายทาเคฮารุ อุเอมัทซึ รองประธานกรรมการและประธานเจ้าหน้าที่บริหาร บริษัท อีซี่ บาย จำกัด (มหาชน) กล่าวว่า บริษัทเป็นหนึ่งในผู้นำธุรกิจสินเชื่อเพื่อผู้บริโภคของไทย ภายใต้แบรนด์ “ยูเมะ พลัส” มีสถานะทางการตลาดที่แข็งแกร่ง โดยมีส่วนแบ่งทางการตลาด 26% ในกลุ่มผู้ประกอบการที่ไม่ใช่สถาบันการเงิน อีกทั้งบริษัทยังมีผลการดำเนินงานที่มีกำไรเพิ่มขึ้นอย่างต่อเนื่อง โดยในปี 2553 บริษัทมีกำไรสุทธิ 925 ล้านบาท เพิ่มขึ้น 183% จากปีก่อน และรอบ 9 เดือนของปี 2554 มีกำไรสุทธิ 1,120 ล้านบาท เพิ่มขึ้น 73% ทั้งนี้ การเสนอขายหุ้นกู้ในครั้งนี้มีวัตถุประสงค์เพื่อนำเงินไปใช้เป็นเงินทุนหมุนเวียนและใช้ชำระคืนเงินกู้
โดย อีซี่บาย มีส่วนแบ่งตลาดสินเชื่อบุคคลที่ไม่ใช่สถาบันการเงิน (นันแบงก์) 26%